26 BREIÐFIRÐINGUR Á næstu árum á eftir að Kjartan leiddi vatnið í húsið man ég að ég ræddi þetta við hann og hann sagðist þá helst halda , að gröf gripanna sæist framan við tóftina , fremst í húsaröðinni , en þar framan við sagði hann að lækur hefði runnið upp við brekkuna , sem fyrr var nefnd . Þeim læk hefði síðan verið veitt annað , upp fyrir túnið , en niður undir læknum sagði hann að gamla fjósið hefði verið . Þarna var jarðvegur að síga og í ljós kom ferhyrnd gröf nokkuð stór , en ekki sást hún , þegar hann var að grafa fyrir vatninu . Líklegt er að rifbeinin hafi farið að fúna í stórgripunum og þess vegna hefði grafarstæðið sigið og útlínur grafarinnar komið í ljós . II . Fyrir mörgum árum var ég að leita í skjölum Vesturamtsins að fjallskilareglugerð fyrir Dalasýslu , en ekki fannst hún í það skiptið , en aftur á móti skrifaði ég hjá mér tilvísun . Haustið 2004 þegar miltisbrandurinn kom til umræðu , rifjaðist þetta upp fyrir mér og leitaði upp skjölin í Þjóðskjalasafni , sem höfðu númer 2748 í fyrmefndu skjalasafni Vesturamtsins . Verða nú nokkur meginatriði úr skjölunum rakin og einkum þau , sem auka við vitneskju þá sem að framan greindi .